open-index/open-wikipedia-markdown huggingface dataset:
কেভি৯

**কেভি৯** হল একটি কবর (মিশর), যা রাজাদের ভ্যালিতে অবস্থিত। এটি ফারাও রামসেস V দ্বারা নির্মাণ করা হয়েছিল। রামসেস V কে এখানে কবর দেওয়া হয়, কিন্তু পরে এখানে তার আঙ্কেল রামসেস VI জন্য এটি পূনরায় ব্যবহার করা হয়। কবরের কক্ষে "বুক অফ ক্যাভানস", "এমডেট" এবং "সৌর নৌকার" (একটি বড় অংশ হারিয়ে গেছে) কিছু পরিচ্ছেদ রয়েছে। এছাড়া দেয়ালে অঙ্কিত রয়েছে সূর্যের যাত্রা এবং প্রতি প্রভাতে উদয়ণের জন্য তাকে রাত্রিতে যে সব বিপদের সম্মুখীন হতে হবে তার। যখন কেভি৯ খনন করা হয়েছিল, তখন উপত্যকাটিতে অনেক গুলো কবর থাকায় উপত্যকাটি পাহাড়ের পাশ থেকে যথেষ্ট ভালভাবে দৃশ্যমান ছিল।

কবরটি "রামসেস V" নাম দিয়ে শুরু হয়েছিল, কবরটির কহ্মের কাজ শেষ না হওয়ার আগেই সেটি "রামসেস VI" জন্য ঠিক করা হয়। ফলে কবরটির কহ্মের কাজ অসম্পূর্ণ থেকে যায়। "রামসেস VI" জন্য কবরের কক্ষের দেয়ালের উপরে উল্লেখকৃত ধর্মীয় লেখা দিয়ে নতুন করে সম্পূর্ণভাবে সাজানো হয়। এছাড়া দেয়ালে রোমান এবং গ্রিক যুগের অনেক "লেখা" এবং "পর্যটক" দেখা যায়।

এই কবরের কারণে চোরদের লুট করা থেকে রহ্মা পেয়েছিল তুতাংখামুনের কবর কেভি৬২। যে সব লোকেরা "রামসেস VI" এর কবরেতে কাজ করেছিল, তারা তাদের ঘর-বাড়ি তুতাংখামুনের কবরে ঢুকার পথের উপর করেছিল ফলে কবরে ঢুকার রাস্তাটি বন্ধ হয়ে যায়। ঠিক এই স্থান্টিতে হোওয়ারড কাটারের নেতৃত্ব এবং সহায়তাকারী জোজ হেরব্যটের মধ্যেমে ১৯২২ সালের ৪ঠা নভেম্বর মাসে আবিষ্কার করেছিল তুতাংখামুন অস্পৃষ্ট কবরটি।

## নাটের পেটে
[thumb|right|200px|[রামসেস VI এর কবরের পাথের শবাধার কক্ষ]]
কবর কক্ষের ছাদের জ্যোতির্বিজ্ঞানসংক্রান্ত কিছু *দিনের বই* এবং *রাত্রির বইয়ের* দৃশ্য দেখায় যায়। এটি নুটের ভিতরে সূর্যের যাত্রা বর্ণনা করে, স্বর্গ এবং তারার লেডি হিসেবেও পরিচিত, সূর্যের মা। প্রত্যেক সন্ধ্যা, সূর্যের দেবতা তার শরীর অতিক্রম করে পুনর্জন্মের জন্য। একটি গতিশীল প্রতিনিধিত্ব, যেখানে সূর্য নাটের পেটে লাল গোলমের মত আবির্ভূত হয়, তারপর একটি সাদা ডানাযুক্ত যখন এটি তার লিঙ্গ থেকে উদ্ভূত হয়। চরিত্র গুলোকে অঙ্কিত করা হয়েছিল নীল রঙের রাত্রিতে তারামণ্ডলীসহ, কিন্তু মমি গুলোকেও সূর্যের প্রত্যেক প্রস্থানে পুনরুজ্জীবিত করে। শৃগলগুলো রয়েছে ঐতিহ্য অনুসারে, সাহায্যকারী রা যেটি তারা নৌকা অঙ্কন করেছে।

## অভিশপ্ত
কবর কক্ষের পশ্চিমদিক দেয়ালে অঙ্কিত চিত্রে দেখা যায় যে মানুষের মস্তক ছিন্ন করা হয়েছে। তারা অভিশপ্ত, তাদেরকে বিধ্বংসী শক্তিসমূহের প্রতীক রূপে দান করা হয়েছে। তাদেরকে লাল রক্তের রং দ্বারা অঙ্কিত করা হয়েছে, তাদেরকে অনন্তকালের ধ্বংস অনিবার্য।

## তথ্যসূত্র

* Reeves, N & Wilkinson, R.H. The Complete Valley of the Kings, 1996, Thames and Hudson, London.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## বহিঃসংযোগ

* থেবেন মেপিং প্রোজেক্ট: কেভি৯ - বর্ণনা, ছবি এবং পরিকল্পনাসমূহ অন্তর্ভুক্ত করে।

বিষয়শ্রেণী:মিশরের ইতিহাস
ভদ্রকালী

হিন্দুধর্মে **ভদ্রকালী** (সংস্কৃত: भद्रकाली) মহাশক্তির একটি বিশেষ রূপ। মার্কণ্ডেয় পুরাণ অনুসারে, মহিষাসুরমর্দিনী চণ্ডী ও ভদ্রকালী অভিন্না। মহাভারতে ভদ্রকালী দুর্গার অপর নাম। কালিকাপুরাণ ও দেবীপুরাণ অনুসারেও, ভদ্রকালী দুর্গারই রূপান্তর। 

## মূর্তিতত্ত্ব
ড.হংসনারায়ণ ভট্টাচার্যের মতে,  কালিকাপুরাণ অনুযায়ী, ভদ্রকালীর মূর্তি উক্ত পুরাণে বর্ণিত দুর্গামূর্তির অনুরূপ। এই মূর্তি ষোড়শভুজা, অতসীপুষ্পবর্ণা, মস্তকে জটাজুট ও চন্দ্রকলা শোভিতা, কণ্ঠদেশে নাগহার ও স্বর্ণহার পরিহিতা, দক্ষিণ হস্তসমূহে শূল, চক্র, খড়্গ, শঙ্খ, বাণ, শক্তি, বজ্র, দণ্ড এবং বাম হস্তসমূহে খেটক, ঢাল, ধনু, পাশ, অঙ্কুশ, ঘণ্টা, পরশু ও মুষল ধারিণী। সিংহপৃষ্ঠে দণ্ডায়মান অবস্থায় বামপদে মহিষাসুরকে আক্রমণ করে তিনি তাকে শূলের দ্বারা বিদ্ধ করেছেন।

তন্ত্রসারে ভদ্রকালীর যে ধ্যানমন্ত্র উল্লিখিত হয়েছে, তদনুসারে ভদ্রকালী অত্যন্ত ভয়ংকরী: “মহামেঘতুল্যবর্ণা, কৃষ্ণবস্ত্রপরিহিতা, লোলজিহ্বা, ভয়ংকর দন্তপংক্তিবিশিষ্টা, কোটরগতচক্ষুবিশিষ্টা, হাস্যমুখী, গলায় সাপের হার, কপালে অর্ধচন্দ্র, গগনস্পর্শিজটাধারিণী, স্বয়ং শবলেহনে রতা, সর্পশয্যায় উপবিষ্টা, পঞ্চাশটি মুণ্ডবিশিষ্ট নরমুণ্ডমালাপরিহিতা, বিশাল উদরযুক্তা, মাথার উপরে সহস্রফণাযুক্ত অনন্তনাগ শোভিতা, চতুর্দিকে সাপের ফণায় বেষ্টিতা, গুহ্যকালিকা, সর্পরাজ তক্ষক যাঁর বামহস্তের ও নাগরাজ অনন্ত দক্ষিণ হস্তের কঙ্কণ, কটিদেশে তাঁর সর্পমেখলা, পায়ে রত্ননূপুর, বামে বালক শিব, দ্বিভুজা নাগযজ্ঞোপবীতধারিণী, কর্ণদ্বয়ে নষ্ট; টংক, নরকপাল, ডমরু ও ত্রিশূলধারিণী; জটামণ্ডিতা ও ভীষণ শুভ্রদন্তবিশিষ্টা। প্রপঞ্চসার তন্ত্রে ভদ্রকালী ত্রিনয়না; ঘনমেঘবর্ণা; পরশু, নরকপাল, ডমরু ও ত্রিশূলধারিণী; জটামণ্ডিতা ও ভীষণ শুভ্রদন্তবিশিষ্টা।

## তথ্যসূত্র

----

বিষয়শ্রেণী:হিন্দু দেবী
বিষয়শ্রেণী:যুদ্ধ দেবী
বিষয়শ্রেণী:শাক্তধর্ম
বিষয়শ্রেণী:সংস্কৃত শব্দ ও শব্দবন্ধ
বিষয়শ্রেণী:হিন্দু তন্ত্র
পৃথিবীর বই

[thumb|right|200px|বইয়ের এ অংশ থেকে নেওয়া একটি দৃশ্য (কবর কক্ষ [কেভি৯)]]

**পৃথিবীর বই** (**আকের বই** এবং **সৌর ডিস্কের সৃষ্টি** হিসেবেও পরিচিত) হল নতুন রাজ্য এবং পরের রাজবংশের একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। এই অন্ত্যোষ্টিক্রিয়া গ্রন্থটির নাম রেখে ছিল প্রাচীন মিশরীয় লোকেরা। বিভিন্ন গবেষকের মাধ্যমে এটি অনেক নামে পরিচিত হয়েছে। হার্টওয়েক আল্টেনম্যালার একে "বুক ডেজ আকার" (আকারের বই), পিয়নকাফ একে "La creation du disque solaire" (সূর্য গোলকের সৃষ্টি), এরিক হোরনিং একে "Buch von der Erde" (পৃথিবীর বই) বলে পরিচয় দিয়েছেন।

## তথ্যসূত্র

## গ্রন্থপঞ্জি
* 
* 
* 

## বহিঃসংযোগ
* পৃথিবীর বই

বিষয়শ্রেণী:মিশরীয় পুরাণ
বিষয়শ্রেণী:প্রাচীন মিশরীয় অন্ত্যোষ্টিক্রিয়া গ্রন্থ
ডিসি হিল

**ডিসি হিল** বা **ডিসির পাহাড়** চট্টগ্রাম শহরে অবস্থিত অন্যতম নান্দনিক স্থান যার বর্তমান আনুষ্ঠানিক নাম **নজরুল চত্বর**। এই পাহাড়ের শীর্ষে চট্টগ্রাম বিভাগীয় কমিশনার ও জেলা প্রশাসকের (ডিসি) সরকারী বাসভবন অবস্থিত। পাহাড়টির চারিদিকে অনেক সুউচ্চ গাছ রয়েছে। একসময় এই স্থানটিকে পার্ক হিসেবে ঘোষণা করার সিদ্ধান্ত হলেও পরবর্তীকালে একে আর পার্ক করা হয় নি। প্রতি বছর বাংলা নববর্ষে এখানে বাঙালির জাতীয় উৎসব পহেলা বৈশাখ উদ্‌যাপন করার মধ্য দিয়ে ডিসি হিল ঐতিহাসিক গুরত্ব ধারণ করেছে। এছাড়াও এখানে জাতীয় এবং সাংস্কৃতিক দিবসসমূহ পালন, মঞ্চনাটক, উন্মুক্ত চলচ্চিত্র প্রদর্শনীসহ বিভিন্ন সাংস্কৃতিক অনুষ্ঠানের আয়োজন হয়ে থাকে। এছাড়া প্রতিদিন সকালে এবং বিকালে শত শত নারী-পুরুষ এখানে হাঁটাহাঁটি বা শরীরচর্চার জন্য সমবেত হন।

## অবস্থান
ডিসি হিল চট্টগ্রাম শহরের নন্দনকান বৌদ্ধ মন্দির সড়কে অবস্থিত। এটি চট্টগ্রাম শহরের কেন্দ্রবিন্দু জিরো পয়েন্ট হতে ১কিমি দূরে অবস্থিত।

## ইতিহাস
[thumb|ডিসি হিলে [পহেলা বৈশাখ উদ্‌যাপন]]
ইংরেজ শাসনামলের গোড়ার দিকে এখানে চাকমা রাজার বাড়ি ছিলো। পরবর্তীতে এখানে চট্টগ্রামের জেলা প্রশাসকের (ডিসি) বাসভবন স্থাপিত হওয়ায় কালক্রমে এই পাহাড় ডিসি হিল নামে ব্যাপক পরিচিতি লাভ করে। কবি কাজী নজরুল ইসলাম তার জীবদ্দশায় এখানে প্রায়ই আসতেন অবসর কাটাতে। জাতীয় কবির এই আগমনকে স্মরণীয় করে রাখতে ১০ এপ্রিল ২০০৫ সালে ডিসি হিলের নতুন নামকরণ করা হয় *নজরুল চত্বর*। ১৯৭০ এর দশকের শেষভাগ থেকেই এখানে পহেলা বৈশাখে বর্ষবরণ উৎসব পালিত হয়ে আসছে। পহেলা বৈশাখের অনুষ্ঠান আগে ইস্পাহানী পাহাড়ের পাদদেশে উদ্‌যাপন করা হলেও ১৯৭৮ সালে এই উৎসব ডিসি হিল পার্কে সরিয়ে নেওযা হয়। ১৯৭৮ সালের উদ্যোগের সঙ্গে জড়িত ছিলেন ওয়াহিদুল হক, নির্মল মিত্র, মিহির নন্দী, অরুন দাশ গুপ্ত, আবুল মোমেন সুভাষ দে প্রমূখ। প্রথম দিকে প্রত্যেক সংগঠন থেকে দুইজন করে নিয়ে একটি স্কোয়াড গঠন করা হত। সেই স্কোয়াডই সম্মিলিত সঙ্গীত পরিবেশন করতো। ১৯৮০ সাল থেকে সংগঠনগুলো আলাদাভাবে গাণ পরিবেশন শুরু করে। পরে গ্রুপ থিয়েটার সমন্বয় পরিষদ যুক্ত হওয়ার পর অনুষ্ঠানে নাটকও যুক্ত হয়েছ। 

## গ্যালারি

চিত্র:DC Hill, Chittagong (04).jpg|প্রাকৃতিক পরিবেশ
চিত্র:DC Hill, Chittagong (06).jpg|প্রাকৃতিক পরিবেশ
চিত্র:DC Hill, Chittagong (08).jpg|পার্কের প্রবেশদ্বার
চিত্র:DC Hill, Chittagong (09).jpg|পথের দুইপাশের গাছপালা
চিত্র:Tile mural, Nazrul Square, DC Hill (01).jpg|নজরুল স্কয়ার
চিত্র:Way to DC's Bungalow (02).jpg|বিভাগীয় কমিশনারের বাংলোয় যাবার পথ
চিত্র:DC's Bungalow entrance (01).jpg|বিভাগীয় কমিশনারের বাংলোর প্রবেশপথ


## তথ্যসূত্র

## বহিঃসংযোগ

বিষয়শ্রেণী:চট্টগ্রামের দর্শনীয় স্থান
বিষয়শ্রেণী:চট্টগ্রামের উদ্যান‎
বিষয়শ্রেণী:কাজী নজরুল ইসলামের নামাঙ্কিত স্মারক
বিষয়শ্রেণী:বাংলাদেশের পাহাড়
মুসলিম হাই স্কুল

**মুসলিম হাই স্কুল** বলতে নিচের যে কোনো একটিকে বোঝানো যেতে পারে:

* গভ. মুসলিম হাই স্কুল, চট্টগ্রাম
* গভ. মুসলিম হাই স্কুল, ঢাকা
* মুসলিম হাই স্কুল, কুষ্টিয়া
* মুসলিম হাই স্কুল, ময়মনসিংহ
বদর আউলিয়ার দরগাহ

**বদর আউলিয়ার দরগাহ** চট্টগ্রাম শহরের সবচেয়ে প্রাচীন স্থাপনাগুলোর মধ্যে অন্যতম। এটি নগরীর বকশির হাট এলাকার বদরপাতি রোডে অবস্থিত। বদর পীরের নামানুসারে স্থাপনাটির নামকরণ করা হয়। চট্টগ্রামে ইসলাম প্রচারক প্রথম সুফি সাধক হিসাবে বদর শাহই পরিচিত। প্রচলিত জনশ্রুতি থেকে জানা যায় , পীর বদর যখন চট্টগ্রামে আস্তানা গড়েন তখন চট্টগ্রামে জিন-পরীদের বাসস্থান ছিল।তাদের অত্যাচারে মানুষের জীবন যাপন দুরূহ হয়ে উঠেছিল। এমনি সময়ে একদিন পীর বদর সমুদ্রপথে চট্টগ্রাম অবতরণ করেন। তিনি চট্টগ্রামবাসীদেরকে জিন -পরীদের দৌরাত্ম্য  থেকে মুক্তি দেন।এ কিংবদন্তির পেছনে যেটুকু সত্য নিহিত রয়েছে তা হচ্ছে এই যে,চট্টগ্রাম তৎকালে মগ-দস্যুদের  কেন্দ্রস্থল ছিল এবং বাংলার প্রথম স্বাধীন সুলতান  মোবারক শাহের আমলে (১৩৩৮-১৩৫০ খৃ.)তার সেনাপতি কদল খান গাজীর সহায়তায় শাহ বদরুদ্দীন  আল্লামা ওরফে বদর পীর ও তাঁর  সহচরগণ মগদেরকে পরাজিত ও বিতাড়িত করে চট্টগ্রামে মুসলিম শাসনের সূচনা করেন ।   চট্টগ্রামে তিনি বিভিন্ন নামে পরিচিত যেমন- বদর আলম, বদর মোকাম, বদর পীর, বদর শাহ, বদর আউলিয়া প্রভৃতি। তার আগমন নিয়ে বিভিন্ন জনশ্রুতি প্রচলিত আছে। বদর পীরের চাটির কথা চট্টগ্রামে আজো কিংবদন্তি; কেউ কেউ মনে করেন, বদর শাহের চাটি থেকে চাটিগ্রাম হয়ে চট্টগ্রাম নামের উৎপত্তি।

চট্টগ্রাম মুসলমানদের রাজ্যভূক্ত হওয়ার আগে অর্থাৎ ফখরুদ্দিন মোবারক শাহ চট্টগ্রাম জয় করার আগেই ইসলাম প্রচারের জন্য সুদূর আরব থেকে হযরত বদর শাহ এখানে আসেন। বলা হয়, পাথরের বুকে চেপে সাগর পাড়ি দিয়ে চট্টগ্রামে পৌঁছেন তিনি। চট্টগ্রামের মানববর্জিত পরিবেশে তিনি দৈত্যদানবের কাছ থেকে এবাদত করার জন্য এক চাটি পরিমাণ জায়গা চেয়ে নেন। চাটির আলো ও আজানের ধ্বনির বিস্তারে দৈত্য-দানবরা পালিয়ে যায়। এ ঐতিহ্যবাহী চাটি হতে চট্টগ্রামের নামকরণ বলে ব্যাপক জনশ্রতি আছে। আউলিয়া বদর শাহই প্রথম চট্টগ্রামে চেরাগ জেলে গোড়াপত্তন করেন এ শহরের। আর এই ঐতিহাসিক স্মৃতি বহন করছে মোমিন রোডস্থ 'চেরাগী পাহাড়'। অনেকে মনে করেন, ১৪৪০ সালে মৃত্যুমুখে পতিত হওয়া বিহারের ছোট দরগাহে শায়িত পীর বদর উদ্দীন বদর-ই-আলম আর বন্দরনগরীর বদরপাতি পীর একই ব্যক্তি। কিন্তু অনেকেই এর সাথে দ্বিমত পোষণ করেন।। 

বদরশাহ মানুষের গানের মধ্য দিয়েও বেঁচে আছেন, তার প্রমাণ- মাঝিদের বিখ্যাত উদ্দীপনামূলক গান-"বদর বদর বদর বদর হেঁইয়ো--বদর বদর বদর বদর হেঁইয়ো"। চট্টগ্রামে পীর বদরের আস্তানা প্রায় সাড়ে ছয়শো বছরের স্মৃতি বহন করছে। পীর বদরের সমাধি ভবনটি সুলতানি আমলে তৈরী করা হয়েছে বলে ধারণা করা হয়।

## চিত্রশালা


দরগাহের গেইট.jpg
বদর আউলিয়ার মাজার.jpeg
বদর আউলিয়ার দরগাহের কারুকাজ মন্ডিত ছাদ.jpg
দরগাহের ডান দিকের দেয়াল.jpg

## তথ্যসূত্র

বিষয়শ্রেণী:চট্টগ্রামের ধর্মীয় ভবন ও স্থাপনা
হিন্দুস্তানি শাস্ত্রীয় সংগীত

থাম্ব|একজন ভারতীয় সংগীত শিল্পী ছিলেন, যিনি হিন্দুস্তানি শাস্ত্রীয় সংগীত গাইতেন
**হিন্দুস্তানি শাস্ত্রীয় সঙ্গীত** বা **হিন্দুস্থানী শাস্ত্রীয় সঙ্গীত** (দেবনাগরী: हिन्दुस्तानी शास्त्रीय संगीत) ভারতীয় শাস্ত্রীয় সংগীতের উত্তর ভারতীয় শাখা। খ্রিষ্টপূর্ব ১০০০ অব্দে উদ্ভূত বৈদিক স্তোত্রগুলির মধ্যে এই ধারার উৎস নিহিত রয়েছে। তবে শাস্ত্রীয় সঙ্গীতের আধুনিক ধারাটির উদ্ভব খ্রিষ্টীয় দ্বাদশ শতাব্দীতে। আমির খসরুকে (১২৫৩-১৩২৫) আধুনিক শাস্ত্রীয় সঙ্গীতের জনক মনে করা হয়। হিন্দুস্থানি কণ্ঠসঙ্গীতের প্রধান শাখাগুলি হল খেয়াল, ধ্রুপদ ও তারানা। অন্যান্য ধারাগুলির উল্লেখযোগ্য ধামার, কাজরী, টপ্পা, ঠুংরি, দাদরা, গজল, ভজন ইত্যাদি।

## নামকরণ
উত্তর ভারতীয় "হিন্দুস্থান" অঞ্চল থেকে এ সঙ্গীত ঐতিহ্যের নাম রাখা হয়।

## অঞ্চল
এই সঙ্গীত প্রথা বিন্ধ্য পর্বতের উত্তরে সমগ্র ভারতে প্রচলিত।

## [[ঘরানা]]

# মেওয়াতী বা জয়পুর - মেওয়াতী বা যোধপুর ঘরানা

## তথ্যসূত্র

## বহিঃসংযোগ
* ITC Sangeet Research Academy 
* Ragavani, An Online Journal on Indian Classical Music and Dance
* SurSadhana.com, A step by step and easy Hindustani classical music learning for everyone, site is in Hindi 
* Imagination Concept in Indian Classical Music
* Patiala Gharana Classical Music Academy of Pakistan

বিষয়শ্রেণী:হিন্দুস্তানি সঙ্গীত
বিষয়শ্রেণী:সঙ্গীতের ভারতীয় ধরন
বিষয়শ্রেণী:সঙ্গীতের পাকিস্তানি ধরন
২০০৮ গ্রীষ্মকালীন অলিম্পিকে সাঁতার – ঘটনাক্রম

**[[২০০৮ গ্রীষ্মকালীন অলিম্পিকস|২০০৮ গ্রীষ্মকালীন অলিম্পিকে]] সাঁতার বিভাগগুলির অনুসূচি** সংঘটিত হয় দুটি অংশে:
* **পুল বিভাগসমূহ**: "জল ঘনকে" ৯ই আগস্ট সন্ধ্যে থেকে ১৭ই আগস্ট সকাল পর্যন্ত
* **খোলা জলের বিভাগসমূহ**: শুনি অলিম্পিক রোয়িং-ক্যানোয়িং পার্কে ২০শে ও ২১শে আগস্ট (রোয়িং প্রতিযোগিতার মাঝে অলিম্পিক রোয়িং কোর্সে অনুষ্ঠিত হয়)।

পুল বিভাগের, প্রারম্ভিক পর্বের প্রতিযোগিতা সন্ধ্যাবেলা অনুষ্ঠিত হয়, আর তার সেমিফাইনাল/ফাইনাল অনুষ্ঠিত হয় পরের দিন সকালে। তবে যে সব বিভাগে সেমিফাইনাল ও ফাইনাল দুই-ই ছিল সেক্ষেত্রে ঐ দুই প্রতিযোগিতার মাঝে একদিনের ব্যবধান রাখা হয়। সাধারণতঃ অলিম্পিকের প্রারম্ভিক পর্বের হিট ইত্যাদি সকালে ও ফাইনাল সন্ধ্যায় হলেও, ২০০৮ অলিম্পিকে এর বাত্যয় করা হয় যুক্তরাষ্ট্রের সম্প্রচারক NBC-এর অনুরোধে, যাতে ফাইনাল খেলা যুক্তরাষ্ট্রে "সরাসরি সম্প্রচার" করা যায়।

**[[২০০৮ গ্রীষ্মকালীন অলিম্পিকস|২০০৮ গ্রীষ্মকালীন অলিম্পিকে]] সাঁতার বিভাগগুলির অনুসূচি** সংঘটিত হয় দুটি অংশে:
* **পুল বিভাগসমূহ**: "জল ঘনকে" ৯ই আগস্ট সন্ধ্যে থেকে ১৭ই আগস্ট সকাল পর্যন্ত
* **খোলা জলের বিভাগসমূহ**: শুনি অলিম্পিক রোয়িং-ক্যানোয়িং পার্কে ২০শে ও ২১শে আগস্ট (রোয়িং প্রতিযোগিতার মাঝে অলিম্পিক রোয়িং কোর্সে অনুষ্ঠিত হয়)।
## পুল প্রতিযোগিতার সময়সারণি

## খোলা জলের প্রতিযোগিতার সময়সারণি

## পাদটীকা

* Swimming schedule 2008 Olympics website; retrieved 2009-06-02.


2008 Summer Olympics
বিষয়শ্রেণী:২০০৮ গ্রীষ্মকালীন অলিম্পিকে সাঁতারের বিভাগসমূহ
২০০৮ গ্রীষ্মকালীন অলিম্পিকে সাঁতার – বাছাইপর্ব

২০০৮ অলিম্পিকে সাঁতার প্রতিযোগিতার জন্য নিম্নলিখিত যোগ্যতানির্ণায়ক পদ্ধতি ব্যবহৃত হয়।

## পুল: ব্যক্তিগত বিভাগসমূহ
প্রতিটি জাতীয় অলিম্পিক কমিটি (NOC) প্রতিটি বিভাগে অনধিক ২জন প্রতিযোগীকে দেশের প্রতিনিধিত্ব করতে পাঠাতে পারে যদি দুজনেই A স্ট্যান্ডার্ডের হন, অথবা, প্রতিটি বিভাগে ১জন প্রতযোগী পাঠাতে পারে যদি সেই প্রতিযোগী B স্ট্যান্ডার্ডের হন। এছাড়া প্রত্যেক NOC ১টি করে যোগ্য রিলে দলও পাঠাতে পারে। যদি কোনো NOC-এর B স্ট্যান্ডার্ডেরও কোনো প্রতিযোগী না থাকে তাহলে সেই NOC একজন পুরুষ ও একজন মহিলা সাঁতারু (মোট দুজন) পাঠাতে পারেন।

যে সকল মহাদেশীয় প্রতিযোগিতা, জাতীয় অলিম্পিক যাচাইপর্ব বা FINA অনুমোদিত আন্তর্জাতিক প্রতিযোগিতা ১৫ই মার্চ, ২০০৭ ও ১৫ই জুলাই, ২০০৮-এর মধ্যে অনুষ্ঠিত হয়েছে সেই গুলি থেকে যোগ্যতা নির্ণায়ক সময় মানক নিতে হবে।

FINA যোগ্যতা মান :

### পুল: রিলে

অলিম্পিকের রিলে  প্রতি ইভেন্টে ১৬ টি দল ছিল। এই স্পটগুলি বরাদ্দ

* ২০০৭  ওয়ার্ল্ড অ্যাকোয়াটিক্স চ্যাম্পিয়নশিপে শীর্ষস্থানীয় ১২ ফিনিশার;
* এপ্রিল ২০০৭-থেকে জুলাই ২০০৮  সালের পারফরম্যান্সের ভিত্তিতে দ্রুততম চারটি দল ২০০৭ সালের ওয়ার্ল্ডসের মাধ্যমে যোগ্যতা অর্জন করে নি

**পুরুষদের ৪ × ১০০ মি ফ্রিস্টাইল রিলে**

**পুরুষদের ৪ × ২০০ মি ফ্রিস্টাইল রিলে**

**পুরুষদের ৪ × ১০০ মি মেডলে রিলে**

**মহিলাদের ৪×১০০** **মি ফ্রিস্টাইল রিলে**

**মহিলাদের ৪×২০০** **মি ফ্রিস্টাইল রিলে**

**মহিলাদের ৪×১০০** **মি মেডলে রিলে**

## পাদটিকা

## বহিঃসংযোগ
* বেইজিং ২০০৮ অলিম্পিক গেমস
* Federation Internationale de Natation



যোগ্যতাপর্ব
সাঁতার
বিষয়শ্রেণী:২০০৮-এ সাঁতার
ফিডেলিটি

**ফিডেলিটি** বা **বিশ্বস্ততা** () হল বিশ্বস্ততা বা অনুগত হবার গুণ। এর সত্যিকারের অর্থ শাসনকর্তা বা রাজার প্রতি দায়িত্বের সাথে সম্পর্কিত। আর বিস্তারিত বিবেচনা করলে এটি দুজনের মধ্যে বিশ্বস্ততা বোঝায়। ফিডেলিটি শব্দটি ল্যাটিন ভাষা থেকে এসেছে।

ফিডেলিটি বলতে এটাও বোঝায় যে কোন কিছুর অনুকরণ কতটা সঠিক। উদাহরণস্বরূপ, একটি জীর্ণ গ্রামোফোন রেকর্ড বা সংরক্ষণের ফিডেলিটি একটি নতুন গ্রামোফোন রেকর্ড বা সংরক্ষণের ফিডেলিটি থেকে অনেক কম হবে। আবার ২০ শতকের শুরুর দিকের অডিও রেকর্ডিং বা সংরক্ষণের ফিডেলিটির চেয়ে এখনকার অডিও রেকর্ডিং বা সংরক্ষণের ফিডেলিটি অনেক বেশি। ১৯৫০ এর দিকে রেকর্ডিং যন্ত্রপাতি যা অনেক নিখুত শব্দ পুনরুৎপাদন করতে পারত, সেগুলোর জন্য "হাই ফিডেলিটি" বা "হাই ফাই" শব্দটি অনেক জনপ্রিয় হয় । ইলেক্ট্রনিক্সে ফিডেলিটি বলতে বোঝায়, উৎপাদ সংকেতের তুলনায় প্রদত্ত সংকেতের গুণাগুণ।

বৈজ্ঞানিক প্রতিরূপ এবং অনুকরণের ক্ষেত্রে ফিডেলিটি বলতে বোঝায় যে একটি প্রতিরূপ (মডেল) বা অনুকরণ (সাইমুলেশন) কত ভাল ভাবে বাস্তব জগতের কোন বস্তু, বৈশিষ্ট বা অবস্থাকে পুনরুতপাদন করতে পারে। সেই অর্থে ফিডেলিটি হল একটি প্রতিরূপ (মডেল) বা অনুকরণ (সাইমুলেশন) এর বাস্তবতার মাপকাঠি।

"ওয়াই ফাই" শব্দটি কিছু তারহীন ইলেক্ট্রনিক্স ডিভাইসের সুবাদে ছড়িয়েছে। যদিও "ওয়াই ফাই" শব্দটি "ওয়ারলেস ফিডেলিটি" এর সংক্ষেপ হিসেবে যথেষ্ট সুনাম পেয়েছে, ওয়াই ফাই আসলে ওয়াই ফাই এলায়েন্স এর বাণিজ্যিক ব্রান্ড।

প্রগ্রাম মূল্যায়নের ক্ষেত্রে ফিডেলিটি বলতে বোঝায় যে প্রণালীগুচ্ছ যত টুকু হবার কথা ছিল তার কতটা কাছাকাছি তৈরী করা হয়েছে।

## তথ্যসূত্র

বিষয়শ্রেণী:নীতি
বিষয়শ্রেণী:নীতিশাস্ত্রের ধারণা
ললিপপ

thumb|right|250px|কাগজে মোড়া ছোট ললিপপ।
thumb|right|250px|একটি বড় ললিপপ।
**ললিপপ** (**পপ**,**ললি**,**সুকার** নামেও পরিচিত) সাধারণত সুগন্ধি ও বিভিন্ন স্বাদের সুক্রোস এবং সিরাপ থেকে তৈরি একধরনের মিষ্টি খাবার়। ললিপপ সাধারণত চুষে খাওয়া হয়। ললিপপ অনেক রকম রঙ, আকার ও স্বাদের হয়ে থাকে।

## ধরন
ললিপপ বিভিন্ন রঙ ও স্বাদের হয়ে থাকে, তবে এর মধ্যে বিভিন্ন ফলের স্বাদই প্রধান। নর্ডীয় রাষ্ট্রসমূহে অর্থাৎ জার্মানি, নেদারল্যান্ডে ইত্যাদি দেশে অধিক অ্যামোনিয়াম ক্লোরাইডযুক্ত যষ্ঠিমধুর ললিপপও পাওয়া যায় যা পৃথিবীর অন্যান্য দেশে অপরিচিত। অনেক কোম্পানি ললিপপ উৎপাদন ও বাজারজাত করে থেকে। ললিপপের আকারও অনেক ধরনের হয়। অত্যন্ত ছোট থেকে বেশ বড় আকৃতির ললিপপ রয়েছে। ব্যাংক, হোটেলসহ অনেক প্রতিষ্ঠানে বিনামূল্যে সৌজন্যমূলক ললিপপ গ্রাহকদের দেয়া হয়। 
কিছু কিছু ললিপপে বাবল গাম বা সফট ক্যান্ডি থাকে। কিছু দামি ললিপপে বিচিত্র খাদ্যদ্রব্য থাকে আবার কোনটিতে অখাদ্য বস্তু, যেমন- উজ্জ্বল বাতি ভেতরে থাকে। একধরনের ললিপপের কাঠিতে মোটর থাকে, যার ফলে খাওয়ার সময় ললিপপটি মুখের ভেতরে ঘুরতে থাকে। শিশুদের ঔষধ খাওয়ানোর জন্য এক পদ্ধতি হিসেবে ললিপপ ব্যবহৃত হয়, এসব ললিপপের ভেতর ঔষধ দেওয়া থাকে।

## ইতিহাস
কাঠির মাথায় মিষ্টি স্বাদের ক্যান্ডি আবিষ্কারের ইতিহাস খুব সাধারণ। ধারণা করা হয় যে, ললিপপ বিভিন্ন আবিষ্কার ও পুনআবিষ্কার হয়েছে। ১৭৮৪ সালে “ললিপপ” শব্দটির উৎপত্তি হয়, তখন ললিপপ একধরনের নরম ক্যান্ডি বোঝানোর জন্য ব্যবহৃত হত। শব্দটি “ললি” (জিহ্‌বা) ও “পপ” (চড়) হতে উদ্ভূত। আধুনিক ললিপপের প্রচলন ১৯২০ থেকে শুরু হয়। শব্দটি রোমান ভাষা থেকে উদ্ভূত বলে ধারণা করা হয়। কারণ এই ভাষায় লাল আপেলকে *ললি ফাবা* বলা হয়।
 
প্রথম ললিপপ আকৃতির খদ্যদ্রব্য তৈরি হয় মধ্যযুগে। তখন সিদ্ধ করা তরল চিনি কাঠির সাহায্যে খাওয়া হত। আধুনিক ললিপপ তৈরির প্রকৃত ইতিহাস আজও রহস্যময়। বিশ শতকে কয়েকটি আমেরিকান কোম্পানি ললিপপ তৈরি করত বলে দাবি করে। "Food For Thought (Extraordinary Little Chronicles of the World)" নামের একটি বই অনুসারে ললিপপ প্রথম তৈরি করে জর্জ স্মিথ। সে কানেকটিকাটে থাকত। ১৯০৮ সালে সে বড় আকৃতির সিদ্ধ মিষ্টি তরল কাঠির মাথায় লাগিয়ে বিক্রি করত। তখনকার সময়ের একটি দৌড়বিদ ঘোড়ার নাম অনুসারে সে এটির নাম *ললিপপ* রাখে।
   
## তথ্যসূত্র

বিষয়শ্রেণী:কনফেকশনারি
বিষয়শ্রেণী:ক্যান্ডি
ক্যান্ডি

thumb|বিভিন্ন রঙের ক্যান্ডি।
thumb|শক্ত ক্যান্ডি।
**ক্যান্ডি** একধরনের মিষ্টি স্বাদবিশিষ্ট কনফেকশনারি যা প্রকৃতপক্ষে ঘনীভুত চিনিমিশ্রিত পানি। এই চিনিমিশ্রিত পানিতে বিভিন্ন স্বাদ, সুগন্ধ যুক্ত করা হয়। ক্যান্ডি বিভিন্ন রঙের হয়ে থাকে। ক্যান্ডির ইতিহাস সুপ্রাচীন।

*ক্যান্ডি* শব্দটির প্রচলন হয় ১৩শ শতকের প্রথমদিকে। আরবি শব্দ qandi ও ফার্সি শব্দ qand হতে ক্যান্ডি শব্দটির উৎপত্তি। উত্তর আমেরিয়াকায় ক্যান্ডি বলতে বিভিন্ন ধরনের মিষ্টি কনফেকশনারি যেমন- ক্যান্ডি বার, চকলেট, টক ক্যান্ডি, লবণাক্ত ক্যান্ডি, শক্ত ক্যান্ডি, টফি ইত্যাদি বোঝানো হয়। ঘনীভূত করে চিনি লাগানো সবজি, ফল বা বাদামকে ক্যান্ডিড বলা হয়। উত্তর আমেরিকার বাহিরে অন্যান্য দেশে (যুক্তরাজ্য, আয়ারল্যান্ড, অস্ট্রেলিয়া, নিউজিল্যান্ড, দক্ষিণ আফ্রিকা এবং অন্যান্য কমনওয়েলথ দেশ) ক্যান্ডি মিষ্টি বা কনফেকশনারি নামে পরিচিত। অস্ট্রেলিয়া ও নিউজিল্যান্ডে ক্যান্ডিকে চকলেট বা ললিপপও বলা হয়।

## বহিঃসংযোগ

* ক্যান্ডির ইতিহাস ও খবর - ক্যান্ডির ইতিহাস ও ক্যান্ডি উৎপাদনকারী প্রতিষ্ঠানের খবর
* National Confectioners Association - বিভিন্ন ধরনের ক্যান্ডি সম্পর্কিত তথ্য
* Science of Candy  - ক্যান্ডি তৈরির ভিডিও

বিষয়শ্রেণী:কনফেকশনারি
বিষয়শ্রেণী:ক্যান্ডি
বিষয়শ্রেণী:সহজপ্রাপ্য খাদ্য
বিষয়শ্রেণী:খাদ্যের ধরন
অ্যানথ্রাক্স (রোগ)

**অ্যানথ্রাক্স** বা **তড়কা রোগ** একটি তীব্র ও গুরুতর সংক্রামক রোগ, যা *ব্যাসিলাস অ্যান্থ্রাসিস* (*Bacillus anthrasis*) নামক ব্যাকটেরিয়ার কারণে হয়ে থাকে।

ব্যাসিলাস গণের অন্যান্য সদস্যের মতো অ্যানথ্রাক্সের জীবাণু *Bacillus anthracis*-ও প্রতিকূল পরিবেশে রেণু (স্পোর) হিসাবে সুপ্ত অবস্থায় বেঁচে থাকতে পারে। সুপ্ত দশায় এই জীবাণু শতাব্দীর পর শতাব্দীও টিকে থাকতে পারে। সব মহাদেশে, এমনকি কুমেরুতেও এরকম স্পোর পাওয়া গেছে।  নিঃশ্বাসের সাথে, ত্বকের ক্ষত দিয়ে, কিংবা খাদ্যের মাধ্যমে এই জীবাণুর রেণু দেহে প্রবেশ করার পরে পুনরায় সক্রিয় হয়ে উঠে এবং দ্রুত বংশবৃদ্ধি করে।

অ্যানথ্রাক্স সাধারণত বন্য এবং গৃহপালিত লতাপাতাভোজী স্তন্যপায়ী প্রাণীদের আক্রান্ত করে। এ সকল প্রাণী ঘাস খাওয়ার সময় বা মাঠের চরার সময় খাওয়ার সাথে বা শ্বাস-প্রশ্বাসের মাধ্যমে রেণু প্রাণীর ভিতরে ঢুকে গেলে সংক্রমণ শুরু হয়। লতাপাতা বা ঘাস খাওয়ার সময়ই বেশির ভাগ প্রাণী অ্যানথ্রাক্সে আক্রান্ত হয়। মাংসাশী প্রাণী একই পরিবেশে বাস করে অথবা আক্রান্ত প্রাণী খাওয়ার ফলে অ্যানথ্রাক্সে আক্রান্ত হয়। আক্রান্ত প্রাণীর সংস্পর্শে আসলে বা আক্রান্ত প্রাণীর মাংস খাওয়ার ফলে অ্যানথ্রাক্স মানুষের শরীরেও সরাসরি সংক্রমিত হতে পারে।

অ্যানথ্রাক্স রেণু ইন ভিট্রো (অর্থাৎ পরীক্ষা নল তথা টেস্ট টিউব) পদ্ধতিতে তৈরি করা যায়, যা জৈবিক অস্ত্র হিসেবে ব্যবহৃত হয়। অ্যানথ্রাক্স সরাসরি এক আক্রান্ত পশু বা ব্যক্তির থেকে অন্য পশু বা ব্যক্তির শরীরে ছড়ায় না, এটি রেণুর মাধ্যমে সংক্রমিত হয়। এর রেণু জামাকাপড় বা জুতার মাধ্যমে বহন করা যায়। অ্যানথ্রাক্স আক্রান্ত জীবের মৃতদেহ অ্যানথ্রাক্স রেণুর একটি অন্যতম উৎস।

অ্যানথ্রাক্স নামটি এসেছে গ্রিক শব্দ অ্যানথ্রাক্স থেকে যার অর্থ কয়লা। ১৮৭৫ সালে জার্মান বিজ্ঞানী রোবের্ট কখ প্রথম অ্যানথ্রাক্স সৃষ্টিকারী ব্যাকটেরিয়াটি শনাক্ত করেন। 
থাম্ব|220px|অ্যানথ্রাক্স আক্রান্ত হওয়ায় সৃষ্ট ক্ষত

## চিকিৎসা
মানুষ থেকে মানুষে অ্যানথ্রাক্স ছড়ায় না, কিন্তু মানুষের শরীর এবং পোশাক অ্যানথ্রাক্স জীবাণু বহন করতে পারে। শরীর থেকে জীবাণু দূর করার জন‍্য ব্যাকটেরিয়া নিরোধক সাবান দিয়ে গোসল করতে হবে। গোসলের পানি ব্লিচ বা কোনও ব্যাকটেরিয়া নিরোধক দ্বারা শোধিত করতে হবে। জীবাণু দ্বারা আক্রান্ত জিনিসপত্র ৩০ মিনিটের অধিক সময় ধরে ফুটাতে হবে। কোনো জায়গা থেকে জীবাণু ধ্বংসে ক্লোরিন ব্লিচ কার্যকরী নয় বরং এক্ষেত্রে ফরমালডিহাইড ব‍্যবহার করতে হবে। আক্রান্ত বাক্তির কাপড় পুড়িয়ে ফেলা জীবাণু ধ্বংসের একটি কার্যকর পদ্ধতি। মানুষ আক্রান্ত হবার পর যত দ্রুত সম্ভব অ্যানথ্রাক্স জীবাণুনাশক দিতে হবে, যত দেরি হবে জীবনের ঝুঁকি তত বাড়বে। মানুষের জন‍্য অ্যানথ্রাক্স টিকা প্রথম আসে ১৯৫৪ সালে।

## তথ্যসূত্র

## বহিঃসংযোগ

* Anthrax, Centers for Disease Control and Prevention (CDC)
* Anthrax factsheet from European Centre for Disease Prevention and Control, agency of European Union
* Agent Fact Sheet: Anthrax, Center for Biosecurity
* 
* Bioterrorism Category A Agents - Information Resources 
* 
* 
* 2008 Ivins Court Documents and DOJ Report in convenient form.
* Bacillus anthracis genomes and related information at PATRIC, a Bioinformatics Resource Center funded by NIAID

বিষয়শ্রেণী:পশুবাহিত ব্যাকটেরিয়াঘটিত রোগ
বিষয়শ্রেণী:সংক্রামক রোগ
বিষয়শ্রেণী:স্বাস্থ্য বিপর্যয়
বিষয়শ্রেণী:প্রাণীবাহিত রোগ
বিষয়শ্রেণী:জুনোটিক ব্যাক্টেরিয়া ঘটিত রোগ
সেতু

[thumb|right|300px|[জাপান|জাপানের আকাশী কাইকো সেতু, বিশ্বের দীর্ঘতম ঝুলন্ত সেতু।]]
**সেতু** কাঠামো যা সমর্থনের মাধ্যমে অনুভূমিকভাবে বিস্তৃত, যার কাজ হল উল্লম্ব ভার বহন করা।  যেকোনো প্রকারের প্রতিবন্ধক অতিক্রম করার জন্য প্রাকৃতিক বা কৃত্রিমভাবে গঠিত সংযোগ। একটি সেতুর নকশা ও নির্মাণশৈলী নির্ভর করে তার প্রয়োজনীয়তা, নির্মাণস্থলের প্রাকৃতিক অবস্থান, ব্যবহৃত নির্মাণ সামগ্রী এবং বরাদ্দকৃত অর্থের পরিমাণের উপর।

## তথ্যসূত্র

## বহিঃসংযোগ


বিষয়শ্রেণী:অবকাঠামো
বিষয়শ্রেণী:কাঠামো প্রকৌশল
২০০৮ গ্রীষ্মকালীন অলিম্পিকে মুষ্টিযুদ্ধ – লাইট ফ্লাইওয়েট

২০০৮ গ্রীষ্মকালীন অলিম্পিকে মুষ্টিযুদ্ধ প্রতিযোগিতায় **লাইট ফ্লাইওয়েট** শ্রেণী ছিল সবচেয়ে কম ওজনের শ্রেণী। সেই সব মুষ্টিযোদ্ধা লাইট ফ্লাইওয়েট শ্রেণীভুক্ত হত, যারা ৪৮ কিলোগ্রাম (১০৫.৮ পাউন্ড) থেকে কম ওজনের।

২০০৭ বিশ্ব অপেশাদার মুষ্টিযুদ্ধ চ্যাম্পিয়নশিপ ও ৯টি মহাদেশীয় যোগ্যতা নির্ণায়ক টুর্নামেন্ট থেকে মোট ২৯ জন মুষ্টিযোদ্ধা এই বিভাগে অলিম্পিকে অংশগ্রহণের যোগ্যতা অর্জন করে।

আয়োজক দেশের মুষ্টিযোদ্ধা ঝু শিমিং ছিলেন এই বিভাগে একমাত্র অলিম্পিক পদকজয়ী প্রতিযোগী। তিনি ২০০৪ অলিম্পিকে ব্রোঞ্জ পদক জেতেন ও বেইজিং গেমস শুরু হবার সময় বিশ্ব চ্যাম্পিয়ন ছিলেন।

অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।

## পদকবিজয়ী

## যোগ্যতাঅর্জনকারী প্রতিযোগী

## সময়সূচী
সমস্ত সময় China Standard Time (UTC+৮)

## ড্র
### ফাইনাল

### ঊর্ধাংশ

### নিম্নাংশ

## আরও দেখুন
* ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - লাইট ফ্লাইওয়েট

## বহিঃসংযোগ
* AIBA 
* ফলাফল

বিষয়শ্রেণী:২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ
এ্যাথলেটিক

**এ্যাথলেটিক ** খেলা, যা এ্যাথলেটিক প্রতিযোগিতা বা এ্যাথলেটিক্স নামে পরিচিত, এক ধরনের খেলা যা প্রাথমিকভাবে নির্ভর করে মানুষের ওপর, শারীরিক প্রতিযোগিতা যা নির্ভর করে সহনশক্তি, ফিটনেস এবং দক্ষতার ওপর। এ্যাথলেটিক খেলা অনেক পুরানো জাতের খেলা যা প্রাচীন অলিম্পিক গেমস-এর অন্যান্য খেলার সাথে খেলা হত। প্রাচীন গ্রীক শব্দ এ্যাথলস থেকে এ্যাথলেটিক শব্দটির উৎপত্তি যার অর্থ প্রতিদন্ধিতা। ১৯০৬ সালে দ্যা ইন্টারকলেজিয়েট এ্যাথলেটিক এ্যাসোসিয়েশন অব ইউনাইটেড স্টেটস (পরে এনসিএএ) গঠিত হয় আমেরিকার কলেজ লেভেলের এ্যাথলেটিক্স দেখাশোনা করার জন্য। এ্যাথলেটিক খেলা শিক্ষাপ্রতিষ্ঠানসমূহে গুরুত্বলাভ করে এবং অনেক ছাত্র উচ্চশিক্ষা লাভের সু্যোগ পায় তাদের ক্রীড়া দক্ষতার মাধ্যমে।

## তথ্যসূত্র

## বহিঃসংযোগ
* Athletic Sports in the 1911 Encyclopædia Britannica

বিষয়শ্রেণী:ক্রীড়া
বিষয়শ্রেণী:অ্যাথলেটিক ক্রীড়া
বিষয়শ্রেণী:ক্রীড়া পরিভাষা
বিষয়শ্রেণী:বিকল্প জীবনচর্যা
সিক্স ফিট আন্ডার

**সিক্স ফিট আন্ডার** একটি আমেরিকান ডেথ মেটাল ব্যান্ড যা ১৯৯৩ সালে গঠিত হয়। ব্যান্ডটি আসলে ক্যানিবাল করপস ব্যান্ডের ভোকাল ক্রিস বার্নেস ও ওবিচুয়ারি ব্যান্ডের গিটারিস্ট এ্যালেন ওয়েস্ট একটি সাইড প্রজেক্ট। পরে বেজিস্ট টেরি বাটলার (ম্যাসাকার ও ডেথ ব্যান্ডে ছিলেন) ও তার শ্যালক গ্রেগ গল সিক্স ফিট আন্ডারে যোগ দেন। এই ব্যান্ডটি নয়টি অ্যালবাম প্রকাশ করে যা তাদের আমেরিকার চতুর্থ সর্বাধিক বিক্রিত ব্যান্ডের সম্মান এনে দেয় এবং ৩৭০,০০০ কপি অ্যালবাম বিক্রি হয়।

## ইতিহাস
সিক্স ফিট আন্ডার প্রথমে ১৯৯৩ সালে ক্লাবে অন্য ব্যান্ডের গান করত। পরে ১৯৯৪ সালের মাঝামাঝিতে তারা নিজস্ব গানের ব্যাপারে কাজ করতে থাকে। যেহেতু ক্রিস বার্নেস ক্যানিবাল করপস ব্যান্ডের মাধ্যমে মেটাল ব্লেড রেকর্ডস সাথে চুক্তিবদ্ধ, তাই সিক্স ফিট আন্ডারও মেটাল ব্লেড রেকর্ডস সাথে চুক্তিবদ্ধ হয়। ১লা সেপ্টেম্বর, ১৯৯৫-এ সিক্স ফিট আন্ডারের প্রথম অ্যালবাম হন্টেড প্রকাশিত হয়। এতে দেখা যায় তাদের গানে দীর্ঘ সময়ের গিটার একক নেই এবং গানের কথাও জটিল না। তাদের এ ধরন সমালোচক মহলে প্রসংশিত হয়। ক্রিস বার্নেস তখন সিক্স ফিট আন্ডারকে প্রথম পছন্দের তালিকায় নিয়ে আসেন। ১৯৯৬ সালে ভাইল অ্যালবামটি রেকর্ডের সময় তিনি ক্যানিবাল করপস ব্যান্ডের পাট চুকিয়ে ফেলেন।

সিক্স ফিট আন্ডারের ওয়ারপাথ ১৯৯৭ সালের ৯ই সেপ্টেম্বর প্রকাশিত হয়। এই অ্যালবামে তারা হলোকাস্ট ব্যান্ডের "ডেথ অর গ্লোরি" গানটি কাভার করে ও ৪:২০ নামের একটি গান করে যাতে ক্রিস বার্নেস পরিষ্কার গলার আওয়াজ ও মারিজুয়ানার প্রতি তার ভালোবাসা প্রকাশ পায়। তাদের "থার্ড" অ্যালবাম ম্যাক্সিমাম ভায়োলেন্স সারা বিশ্বে প্রায় ১০০,০০০ কপি বিক্রি হয় যা ছিল অপ্রত্যাশিত একটি ব্যাপার সে সময়ে। কারণ ১৯৯০ দশকের শেষের দিকে ডেথ মেটাল ছিল একটি মৃতপ্রায় সঙ্গীত ধারা। ২০০০ সালের গ্রীষ্মে সিক্স ফিট আন্ডার ভান্স ওয়রপড ট্যুর নামক একটি ফেস্টিভ্যালে অংশগ্রহণ করে যেখানে সাধারণত পাংক রক ব্যান্ডগুলোই অংশগ্রহণ করে আসত।

কাভার করা গানের প্রতি উৎসাহের কারণে তারা ২০০০ সালের অক্টোবরের ২৪ তারিখে শুধুমাত্র কাভার করা গান একটা গোটা অ্যালবাম প্রকাশ করে সিক্স ফিট আন্ডার যার নাম ছিল গ্রেভ ইয়ার্ড ক্ল্যাসিকস।ব্ল্যাক সাবাথের সুইট লিফ, ডিপ পার্পলের স্মোক অন দ্যা ওয়াটার, জিমি হেন্ড্রিক্সের পার্পল হেজ ইত্যাদি গান কাভার করা হয়েছিল তখন। সিক্স ফিট আন্ডারের প্রকাশিত বেশির ভাগ মিউজিক ভিডিও নিষিদ্ধ করা হলেও তাদের ডুমস ডে গানের মিউজিক ভিডিও ২০০৭ সালে এমটিভি২-এর হেডব্যাঙ্গারস বল অনুষ্ঠানে প্রচারিত হয়।বর্তমানে ক্রিস বার্নেস সহিংসতা ও মৃত্যু নিয়ে লিখছেন এবং কিছু রাজনৈতিক বিষয় যেমন মারিজুয়ানা বৈধকরণ ও সরকারের সমালোচনা নিয়েও লিখছেন।

তাদের নতুন অ্যালবাম "গ্রাভইয়াড ক্লাসিক III" ১৯শে জানুয়ারি, ২০১০ সালে মুক্তি পেয়েছে।

## বর্তমান সদস্য
* ক্রিস বার্নেস - ভোকালস (১৯৯৫−বর্তমান)
* স্টিভ সওয়ান্সন - গিটারস (১৯৯৮−বর্তমান)
* টেরি বাটলার - বেইজ (১৯৯৫− বর্তমান)
* গ্রেগ গল - ড্রামস (১৯৯৫− বর্তমান)

## ডিস্কোগ্রাফি
### ভিডিও গান

## তথ্যসূত্র

## বহিঃসংযোগ

* Official website
* Roadrunnerrecords.com
* Metal-realm.info
* Thegauntlet.com 

বিষয়শ্রেণী:হেভি মেটাল সঙ্গীত দল
বিষয়শ্রেণী:ডেথ মেটাল ব্যান্ড
বিষয়শ্রেণী:মার্কিন সঙ্গীত দল
রেগে

[200px|thumb|১৯৮০ সালে [বব মার্লি সঙ্গীত পরিবেশন করছেন ]]
**রেগে** () এক প্রকার সঙ্গীত ধারা যা জ্যামাইকাতে ১৯৬০-এর দশকের শেষের দিকে বিকাশ লাভ করে। রেগে বলতে আসলে বৃহৎ অর্থে জ্যামাইকার সঙ্গীতকে বোঝালেও আসলে তা স্কা ও রকস্টেডি নামের দু’টি ধারার মাধ্যমে পরিণতি লাভ করে। রেগে সঙ্গীতের এক ধরনের ছান্দিক ভংগি যা স্কার চেয়ে ধীর গতির, আবার রকস্টেডির চেয়ে দ্রুতগতির। রেগে শব্দটি প্রথম সঙ্গীতের ক্ষেত্রে ব্যবহার হয় ১৯৬৮ সালে দ্যা ম্যাতালসের রকস্টেডি ধারার জনপ্রিয় গান ‘’’ডু দ্যা রেগে’’’-এর মাধ্যমে। রেগে শিল্পী ডেরিক মরগান বলেনঃ ‘’ আমরা রকস্টেডি নামটা পছন্দ করি না। তাই আমি অন্য ধরনের ফ্যাট ম্যান-এর চেষ্টা করছি। এটা বিটকে আবার পরিবর্তন করেছে, যা অর্গানকে নিঃশব্দ করছে। প্রযোজক বানি লি এটা পছন্দ করছেন। অর্গান ও রিদম গিটারের মাধ্যমে তিনি শব্দ তৈরি করছেন। এটা শোনাচ্ছে ‘’রেগে, রেগে’’-এর মতো। বানি লি এই শব্দটা তৈরি করেছিল এবং শীঘ্রই সব মিউজিশিয়ান বলতে শুরু করেছিল ‘’রেগে, রেগে, রেগে’’। বব মার্লি বলেন যে রেগে শব্দটা এসেছে একটা স্প্যানিশ শব্দ থেকে যার অর্থ *রাজার সঙ্গীত*। যদিও আফ্রিকান ও আমেরিকান জ্যাজ এবং পুরানো কালের রিদম এ্যান্ড ব্লুজের মাধ্যমে রেগে গভীরভাবে অনুপ্রাণিত, কিন্তু তা আসলে স্কা ও রকস্টেডি নামের দু’টি ধারার সঙ্গীতের উন্নতির ফলে জন্ম নেয় ১৯৬০-এর দশকের। ১৯৬৮ সালে প্রথম রেগে ধারার গানের রেকর্ড বের হয়, যা ছিল ল্যারি মার্শালের **নানি গোট** এবং দ্যা বেল্টনের **নো মোর হার্ট টাচেস**। সে সময়ে রক সঙ্গীতে রেগের প্রভাব দেখা যায় দ্যা বিটলসের অব-লা-দি, অব-লা-দি। বব মার্লি, পিটার টোস এবং বানি ওয়েলারের ব্যান্ড দ্যা ওয়েলারস ১৯৬৩ সালে গঠিত হয় যারা জ্যামাইকার জনপ্রিয় সঙ্গীতে তিনটি ধারা রেগে, স্কা ও রকস্টেডির সফল বিবর্তন ঘটায়। ১৯৭৪ সালে এরিক ক্ল্যাপটনের গান **আই শুট দ্যা শেরিফ** যা আগে বব মার্লি গেয়েছিল, রেগে ধারার গানকে মূল ধারায় নিয়ে আসতে সাহায্য করে।

## তথ্যসূত্র

## বহিঃসংযোগ
* Niceup.com
* Independent.co.uk 

বিষয়শ্রেণী:সঙ্গীতের ধারা
বিষয়শ্রেণী:রেগে
বিষয়শ্রেণী:জামাইকান সঙ্গীত
বিষয়শ্রেণী:১৯৬০-এর দশকের সঙ্গীত
রিদম অ্যান্ড ব্লুজ

**রিদম এ্যান্ড ব্লুজ** () এক ধরনের আফ্রিকান আমেরিকান গানের ধারা যা ১৯৪০-এর দশকে জন্ম লাভ করে। বিলবোর্ড ম্যাগাজিনের জেরি ওয়েক্সলার ১৯৪৮ সালে আমেরিকায় রিদম এ্যান্ড ব্লুজ শব্দটি ব্যবহার করেন সাংগীতিক বাণিজ্যিক একটা শব্দ হিসেবে। আফ্রিকান আমেরিকানদের অভিবাসন ১৯৩০-এর দশকে শিকাগো, নিউইয়র্ক, লস এঞ্জেলেসে শহুরে সঙ্গীতের যেমন জ্যাজ সঙ্গীত, ব্লুজের একটা চাহিদা সৃস্টি করে। জ্যাজ সঙ্গীত, ব্লুজ জাতের সঙ্গীত থেকে আস্তে আস্তে সৃস্টি হয় রিদম এ্যান্ড ব্লুজ সঙ্গীত ধারার। ইলেকট্রিক গিটার ক্রমশঃ মূল বাদ্যযন্ত্র হয়ে উঠছে পিয়ানো ও স্যাক্সোফোনের সাথে সাথে।

১৯৪৮ সালে আরসিএ ভিক্টর কালোদের সংগীতকে ব্লুজ এ্যান্ড রিদম নামে বাজারজাত করেন। সেই বছরই লুইস জর্ডান ১ম পাঁচটা আর এ্যান্ড বি গানের তালিকা তৈরি করেন যেখানে দুইটা গান বুগী-উগি রিদমে করা হয়েছিল এবং ১৯৪০-এর দশকে গানগুলো বিখ্যাত হয়ে ওঠে। জর্ডানের ব্যান্ড ট্যাম্পানি ফাইভ, যা ১৯৩৮ সালে প্রতিষ্ঠিত সেখানে তিনি ভোকাল ও স্যাক্সোফোনে ছিলেন এবং অন্যান্য মিউজিশিয়ানদের মধ্যে কেউ কেউ ছিলেন ট্রাম্পেটে, টেনর স্যাক্সোফোনে, পিয়ানোতে, বেজে ও ড্রামসে। লরেন্স কনের মতে, তাদের সঙ্গীত ছিল বুগী সময়ের জ্যাজে রঞ্জিত ব্লুজের চেয়ে দৃঢ়তাসম্পন্ন। রিদম এ্যান্ড ব্লুজ -এর দ্রুত সফলতা শুরু হয় তুত্তি ফ্রুত্তি ও লং টল স্যালি ব্যান্ডের মাধ্যমে যারা প্রভাবিত করেছিলেন জেমস ব্রাউন, এলভিস প্রেসলি এবং অতিস রেদ্দিংকে। ১৯৫৭ সালে এলভিস প্রেসলি-এর দু’টি গান আর এ্যান্ড বি গানের তালিকার ১ম পাঁচটা গানে চলে আসে। জেইলহাউজ রক এক নাম্বারে ও অল শুক আপ গানটি পাঁচ নাম্বারে চলে আসে। এমন এক সঙ্গীত ধারা যা কালোদের মাধ্যমে প্রতিষ্ঠিত সেখানে অ-আফ্রিকান-আমেরিকান গায়কের গানের গ্রহণযোগ্যতা বিস্ময়কর ছিল।

## তথ্যসূত্র

## আরো দেখুন
* আফ্রিকান আমেরিকান গান

## বহিঃসংযোগ
* www.billboard.com 
* findarticles.com 
* www.wfmu.org 

বিষয়শ্রেণী:সঙ্গীতের ধারা
বিষয়শ্রেণী:সঙ্গীত
বিষয়শ্রেণী:আফ্রিকান-আমেরিকান সমাজ
বিষয়শ্রেণী:১৯৪০-এর দশক
সিম্ফোনিক মেটাল

থাম্ব|নাইটউইশ একটি সিম্ফোইক মেটাল ব্যান্ড
**সিম্ফোনিক মেটাল** হলো এক প্রকার হেভি মেটাল সঙ্গীত যার সিম্ফোনিক উপাদান থাকবে; যা শাস্ত্রীয় সঙ্গীত অথবা প্রোগ্রেসিভ রক থেকে সংগৃহীত এবং এমন একটা ধরন সৃষ্টি করবে যা উভয়ের আমেজ বহন করবে, যেমন-অপেরার গায়িকার মতো মেয়ে মূল ভোকাল, বাদ্যযন্ত্র নানা ধরনের হবে শুধুমাত্র ইলেকট্রিক গিটারের ওপর নির্ভরশীল হবে না, অ্যাকুস্টিক গিটার ও নানা প্রকারের কি-বোর্ড ব্যবহৃত হবে, অসামঞ্জস্যপূর্ণ মিটার ব্যবহৃত হবে যেমন-৫/৪ এবং ৭/৮, ক্ল্যাসিক্যাল থিম ব্যবহার করা যেতে পারে এবং অবশ্যই থাকবে হেভি মেটাল পাওয়ার রিফ।

সিম্ফোনিক মেটালের মূল অনুপ্রেরণা হলো শাস্ত্রীয় সঙ্গীত, গোথিক মেটাল এবং পাওয়ার মেটাল।কি-বোর্ড এখানে মূল ভূমিকা পালন করে। কি-বোর্ডের অংশগুলো থাকে খুব জটিল ও কারিগরিভাবে কঠিন যেখানে ক্ল্যাসিক্যাল ধরনের ও অর্কেস্টাল আমেজ থাকে, আর অন্যান্য বাদ্যযন্ত্রের অংশ অপেক্ষাকৃত সহজ থাকে। এ ধরনের ব্যান্ডগুলোতে মূলত মেয়ে ভোকাল থাকে যাকে তাদের প্রচারের কাজে ব্যবহার করা হয়ে থাকে। সোপরানো ধরনের মেয়ে ভোকালই মূলত ব্যবহার করা হয়। গোথিক মেটালের মতো এখানে পুরুষ দ্বিতীয় ভোকাল ব্যবহার করা হয়ে থাকে, যে ডেথ মেটালের ভোকালের মতো গর্জনশীল হলেও হতে পারে।আরও চাইলে ব্যাকআপ ভোকাল হিসেবে গির্জার গায়কদলও ভাড়া করা যেতে পারে। সিম্ফোনিক পাওয়ার মেটাল-এ ছেলে ভোকাল বেশি পাওয়া যায়। গোথিক মেটালের মতো সিম্ফোনিক মেটালে রক ও মেটাল ধরনের সঙ্গীতের সংশ্লেষণ করা হয়ে থাকে, যেখানে ব্ল্যাক মেটাল, ডেথ মেটাল, পাওয়ার মেটাল ও প্রোগ্রেসিভ মেটাল উপাদান প্রায়ই ব্যবহার করা হয়ে থাকে।

সিম্ফোনিক মেটালের মূল পাওয়া যায় প্রাথমিক ব্ল্যাক মেটাল ও ডেথ মেটাল ব্যান্ডগুলোতে, যারা তাদের গানে কিছু সিম্ফোনিক উপাদান ব্যবহার করেছিল। নাইটউইশ এবং উইথইন টেম্পটেশন উভয় ব্যান্ডই ১৯৯৭ সালে প্রথম অ্যালবাম বের করে। উইথইন টেম্পটেশন গোথিক মেটালের মাধ্যমে বেশি প্রভাবিত,অন্যদিকে নাইটউইশ পাওয়ার মেটালের মাধ্যমে বেশি প্রভাবিত।কিন্তু তাদের উভয়ের সিম্ফোনিক মেটালের একটি গুরুত্বপূর্ণ উপাদান শক্তিশালী মহিলা মূল গায়িকা আছে এবং তাদের ক্ল্যাসিক্যাল প্রভাবিত কি-বোর্ড বাজনা আছে। ২০০০ সহস্রাব্দের প্রথম দিকে কিছু নতুন সিম্ফোনিক মেটাল ব্যান্ড আলোচনায় চলে আসে যেমন-রেইন ফেল উইথইন, আফটার ফরএভার, এপিকা, হ্যাগার্ড ও ইডেন ব্রিজ, তাদের সবারি বৈশিষ্ট্যপূর্ণ কি-বোর্ড বাজনা ও মেয়ে ভোকাল আছে। সিম্ফোনিক মেটাল শব্দটা ব্যবহার করা যেতে পারে কোন ব্যান্ডের শুধুমাত্র একটা গান বা একটা অ্যালবামের ক্ষেত্রেও যদিও তারা হয়তবা প্রথমদিকের ডেথ মেটাল, ডুম মেটাল, গোথিক মেটাল, পাওয়ার মেটাল বা ব্ল্যাক মেটাল ব্যান্ড। সিম্ফোনিক মেটাল মূলত উত্তর ও মধ্য ইউরোপে জনপ্রিয়। সিম্ফোনিক ব্ল্যাক মেটালে একই ধরনের উপাদান থাকে মেলোডিক ব্ল্যাক মেটালের মতো; তবে কি-বোর্ড বাজনা ও যন্ত্রপাতি মূলত ব্যবহার করা হয় সিম্ফোনিক বা ক্ল্যাসিক্যাল মিউজিকের মতো।

## বহিঃসংযোগ
* www.ssmt-reviews.com
* www.musicmight.com
* allmusic.com
* www.allmusic.com/cg/amg

বিষয়শ্রেণী:সঙ্গীতের ধারা
এম্পারর

**এম্পারর** ১৯৯১ সালে প্রতিষ্ঠিত হওয়া একটি নরওয়েজিয়ান ব্ল্যাক মেটাল ব্যান্ড। তারা ২০০১ সালে বিভক্ত হয়ে যায় ও ২০০৬ এবং ২০০৭ সালে পুনরায় একত্রিত হয় ইংল্যান্ড ট্যুর ও কিছু উৎসবে অংশ নেওয়ার জন্য। এ ব্যান্ডটি প্রতিষ্ঠিত হয় সামথ ড্রামসে ও ইহসান ভোকাল ও গিটারে। পরে মরটিস বেজ গিটারে ও ফাউস্ট ড্রামসে যোগ দেয় ও সামথ রিদম গিটারে চলে আসে। ১৯৯২ সালে সামথ অন্যান্য ব্ল্যাক মেটাল ব্যান্ডের সদস্যদের সাথে নিয়ে নরওয়ের একটি প্রাচীন গির্জায় আগুন দেয়। ঐ বছরই ফাউস্টকে মাগনে আন্ডিয়েসন নামক একজন সমকামী ব্যক্তি প্রস্তাব দেয় লিলিহ্যামার নামের স্থানের অলিম্পিক পার্কে যৌনকর্মে লিপ্ত হওয়ার জন্য। ফাউস্ট রাজি হয় ও পার্শ্ববর্তী জঙ্গলে তারা যায়। এক পর্যায়ে ঐ ব্যক্তি ফাউস্টকে বেশি অত্যাচার শুরু করলে ফাউস্ট ওই ব্যক্তিকে ছুরি দিয়ে আঘাত করতে থাকে এবং মৃত্যু নিশ্চিত করে। ঐ দিনের পরের দিন ফাউস্ট মেইহেম ব্যান্ডের ইউরোনিমাউস ও ভার্গ ভিকারণেসের সাথে যায় হল্মেঙ্কল্লেন চার্চ আগুনে পোড়াতে। ১৯৯৪ সালে সামথকে ১৬ মাসের কারাদন্ড দেওয়া হয় চার্চ পোড়ানোর জন্য। ২০০০ সালের দিকে যখন সামথ ও ট্রাইম ডেথ মেটালের দিকে বেশি ঝুঁকে পড়ে তখন ইহসান চাচ্ছিল এক্সট্রিম মেটালের শৈল্পিক ও প্রোগ্রেসিভ দিকে যেতে। এভাবে ২০০১ সালে এম্পারর ব্যান্ড ভেঙ্গে যায়।

## বর্তমান সদস্য
* ইহসান
* সামথ
* ট্রাইম টোরসন

## ডিস্কোগ্রাফি
* ইন দ্যা নাইটসাইড ইক্লিপ্স
* এন্থেমস টু দ্যা ওইয়াকিং এট ডাস্ক
* ৪ ইকুইলিব্রিয়াম
* প্রমিথিউসঃ দ্যা ডিসিপ্লিন অব ফায়ার এ্যান্ড ডেমিজ

## বহিঃসংযোগ
* roadrunnerrecords.com
* bravewords.com 
* BestBlackMetalAlbums.com 

বিষয়শ্রেণী:ব্ল্যাক মেটাল ব্যান্ড
বিষয়শ্রেণী:হেভি মেটাল সঙ্গীত দল
বিষয়শ্রেণী:নরওয়ের ব্যান্ড
ড্রোন মেটাল

Right|200px|thumb| ২০০৬ সালে দ্যা মিডল ইস্ট নাইটক্লাবে সুন ও ব্যান্ড 
**ড্রোন মেটাল** () (ড্রোন ডুম ও পাওয়ার এ্যাম্বিয়েন্ট নামেও পরিচিত) হেভি মেটালের এক ধরনের প্রকার যা ড্রোন সঙ্গীতের অধিক স্থায়ী স্বরের সাথে ডুম মেটালের ধীর টেম্পো ও ভারীক্কিভাব মিশিয়ে দেয়। পোস্ট মেটাল বা অ্যাভান্ট-গার্ড মেটালের সাথে মাঝে মাঝে ড্রন মেটাল সহযোগিতা করে। অনেক পরিমাণ রিভার্ব বা অডিও ফিডব্যাক এর সাথে ইলেকট্রিক গিটার বাজানো হয়ে থাকে, যখন ভোকাল গর্জন বা চিৎকার করতে থাকে। গানগুলোতে বীটের কম থাকে ও বীটে অনেক টান থাকে। ভুমিকম্পের মাঝে ভারতীয় রাগা শোনার মতোই অভিজ্ঞতা বলে নিউইয়র্ক টাইমসে মন্তব্য করেন ঔপন্যাসিক জন রে। তিনি আরো বলেন এটা খুব কঠিন চিন্তা করা কোন ধরনের সঙ্গীত খুব ভারী হওয়া বা এজন্য খুব ধীর হওয়া। শব্দমূর্তির সাথে এক ধরনের স্বজাতিত্ব নির্দেশ করেন প্রথমদিকের একটি ড্রোন মেটাল ব্যান্ড সুন ও। ব্ল্যাক সাবাথ, ডিপ পার্পল,কেল্টিক ফ্রস্ট, স্লেয়ার, ফ্লাওয়ার ট্রাভেলিং ব্যান্ড, দ্যা মেলভিন্স ও স্কালফ্লাওয়ার ইত্যাদি ব্যান্ডের থেকে অনুপ্রেরণা পেয়েছে ড্রোন মেটাল। এ্যাকুস্টিক ব্যাপারের মতো ড্রোন মেটালও একটি মনস্তাত্ত্বিক ঘটনা বলে মন্তব্য করেন শিল্পী ব্যাঙ্কস ভায়োলেট। জিম জারমুসচ-এর ২০০৯ সালের সিনেমা দ্যা লিমিটস অব কন্ট্রোল-এ কিছু ড্রোন মেটাল ব্যান্ড সঙ্গীত করে। ১৯৯০ সালে প্রতিষ্ঠিত সিয়াটলের একটি ব্যান্ড আর্থ প্রথম এ ধরনের সঙ্গীত করে।

## বহিঃসংযোগ
* nytimes.com
* slate.com
* iht.com 

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
জুডাস প্রিস্ট

**জুডাস প্রিস্ট** () ১৯৬৮ সালে ইংল্যান্ডের বাকিংহামে জন্ম নেওয়া একটি হেভি মেটাল ব্যান্ড। জুডাস প্রিস্টের মূল লাইন আপ ছিল ভোকালে রব হেলফোর্ড, গিটারিস্ট গ্লেন টিপ্টন ও কে.কে. ডাউনিং এবং বেজিস্ট ইয়ান হিল। ব্যান্ডটির ড্রামার সবসময়ই পরিবর্তিত হচ্ছিল। তারা অনেক হেভি মেটাল ব্যান্ড ও মিউজিশিয়ানের অনুপ্রেরণার উৎস হিসেবে কাজ করেছে। তাদের জনপ্রিয়তা ও অবস্থান তাদের মেটাল গড ডাক নাম এনে দিয়েছে। তাদের এ পর্যন্ত ৩৫ মিলিয়ন অ্যালবাম বিক্রি হয়েছে। ১৯৯০ সালে জুডাস প্রিস্ট ব্যান্ডের ওপর দু’জনকে খুনের অভিযোগ আনা হয়। ১৯৮৫ সালে ২০ বছর বয়সী জেমস ভান্স ও ১৮ বছর বয়সী রেমন্ড ব্যালকন্যাপ এক ঘণ্টা ধরে বিয়ার পান করে, মারিওয়ানা গ্রহণ করে এবং জুডাস প্রিস্টের গান শুনে একটা চার্চে যেয়ে শটগানের সাহায্যে আত্নহত্যা করে। ১৯৯০ সালের ২৪শে আগস্ট মামলাটা বাতিল হয়ে যায়। এমটিভি জুডাস প্রিস্টকে ব্ল্যাক সাবাথের পর হেভি মেটালের ক্ষেত্রে ২য় গুরুত্বপূর্ণ ব্যান্ড বলে মনে করে। স্লেয়ার ব্যান্ড তাদের ভক্তি প্রকাশ করে ডিসিডেন্ট আগ্রেসর গানটি কাভার করার মাধ্যমে। হেভি মেটাল ফ্যাশনের ক্ষেত্রেও জুডাস প্রিস্ট অগ্রণী ভূমিকা পালন করে।

## বর্তমান সদস্য
* রব হেলফোর্ড 
* গ্লেন টিপ্টন 
* কে .কে. ডাউনিং 
* ইয়ান হিল
* স্কট ট্রাভিস

## ডিস্কোগ্রাফি
* রকা রোলা(১৯৭৪)
* স্যাড উইংস অব ডেস্টিনি(১৯৭৬)
* সিন আফটার সিন(১৯৭৭)
* স্টেইন্ড ক্লাস(১৯৭৮)
* কিলিং মেসিন(১৯৭৮)
* ব্রিটিশ স্টীল(১৯৮০)
* পয়েন্ট অব এন্ট্রি(১৯৮১)
* স্ক্রিমিং ফর ভেনজ্যান্স(১৯৮২)
* ডিফেন্ডারস অব দ্যা ফেইথ(১৯৮৪)
* টারবো(১৯৮৬)
* রাম ইট ডাউন(১৯৮৮)
* পেইন কিলার(১৯৯০)
* জুগুলেটর(১৯৯৭)
* ডিমোলিশন(২০০১)
* এ্যাঞ্জেল অব রিট্রিবিশন(২০০৫)
* নস্ট্রাডামুস(২০০৮)
* আত্মার মুক্তিদাতা(২০১৪)
* ফায়ার পাওয়ার(২০১৮)

## বহিঃসংযোগ
* myspace.com
* roadrunnerrecords.com
* csicop.org 

বিষয়শ্রেণী:হেভি মেটাল সঙ্গীত দল
বিষয়শ্রেণী:যুক্তরাজ্যের ব্যান্ড
বিষয়শ্রেণী:ব্রিটিশ ব্যান্ড
বিষয়শ্রেণী:ইংরেজ হেভি মেটাল সঙ্গীত দল
বিষয়শ্রেণী:গ্র্যামি পুরস্কার বিজয়ী
হার্ডকোর পাঙ্ক

[thumb|হার্ডকোর পাঙ্ক [:en: Minor Threat|মাইনর থ্রেট ব্যান্ডের সঙ্গিত উপস্থাপন, ১৯৮১।]]

**হার্ডকোর পাঙ্ক** এক ধরনের সঙ্গীত ধারা যা পাঙ্করকের একটি উপধারা, হার্ডকোর নামেও পরিচিত। ১৯৭০-এর দশকের পাঙ্ক রকের জনপ্রিয়তার পরে উত্তর আমেরিকায় এই সঙ্গীত ধারাটি গড়ে ওঠে। পাঙ্ক রকের চেয়ে হার্ডকোর পাঙ্ক দ্রুততর, মোটা স্বরের ও ভারী। মূল পাঙ্করকের মতো জনপ্রিয়তা না পেলেও হার্ডকোর পাঙ্ক ১৯৮০-এর দশকে আমেরিকার আন্ডারগ্রাউন্ডে ছড়িয়ে পড়ে।

## প্রভাব
হার্ডকোর নানা সঙ্গীত ধারাকে প্রভাবিত করে যারা পরে মূলধারায় সাফল্য পেয়েছে যেমন- মেটালকোর, থ্রাশ মেটাল, গ্রুঞ্জ, ইমো ও পোস্ট-হার্ডকোর। যদিও হার্ডকোর পাঙ্ক কখনোই মূলধারায় সাফল্য পায়নি, কিন্তু তাদের অগ্রবর্তীরা সবসময়ই প্রশংসিত হয়েছে। ব্ল্যাক ফ্ল্যাগের একটি অ্যালবাম রোলিং স্টোন ম্যাগাজিনের মতে ৫০০ সর্বকালের গ্রেটেস্ট অ্যালবামের মধ্যে একটি। গ্যলোস ও রাইজ এগেনিস্ট ব্যান্ড মূলধারার রেকর্ড লেবেলের সাথে কাজ করলেও বেশির ভাগ ব্যান্ডই আন্ডারগ্রাউন্ডে রয়ে গেছে। মাইনর থ্রেট ও আগনোস্টিক ফ্রন্ট ব্যান্ডদের অন্যদের মতো বেশি অ্যালবাম বিক্রি না হলেও তারা অনেক ইতিবাচক সাড়া পেয়েছে নানা স্থানে। হার্ডকোর পাঙ্ক-এর উৎস যদিও অজানা তবে ভ্যাঙ্কুবার ভিত্তিক ব্যান্ড ডিওএ-এর ১৯৮১ সালের অ্যালবাম হার্ডকোর’৮১ এই শব্দটকে জনপ্রিয় করে তোলে। আওয়ার ব্যান্ড কুড বি ইউর লাইফ বইয়ের লেখক মাইকেল আজেরাড ব্ল্যাক ফ্ল্যাগ ব্যান্ডকে হার্ডকোর পাঙ্ক-এর গডফাদার বলে উল্লেখ করেছেন।

## প্রচার বিমুখতা
মূলধারার রেকর্ড লেবেলের সাথে চুক্তিবদ্ধ হোয়ার চেস্টা না করে হার্ডকোর পাঙ্ক ব্যান্ডগুলো নিজেরাই রেকর্ড লেবেল খুলে বসেছে ও অ্যালবাম নিজেরাই বিক্রি করছে। ব্যান্ডগুলো তাদের সফরের খরচ নিজেরাই যোগায়। হার্ডকোর ব্যান্ডদের কনসার্টগুলো পুলিশ ও কনসার্ট দর্শকদের মধ্যে রক্তক্ষয়ী মারামারির জায়গায় পরিণত হয়। তাদের কেঊ কেঊ খুন-খারাপির সাথে জড়িত।

## রাজনীতি
হার্ডকোর পাঙ্ক ব্যান্ডগুলো বামপন্থী রজনীতির সাথে জড়িত ও তারা মার্কিন প্রেসিডেন্ট রোনাল্ড রিগানের বিরোধিতা করত। রোনাল্ড রিগানের সামাজিক রক্ষণশীলতা ও অর্থনৈতিক নীতি ব্যান্ডগুলোর সমালোচনার বিষয়বস্তু হিসেবে ছিল। ২০০১ থেকে ২০০৯ সালে মার্কিন প্রেসিডেন্ট জর্জ ডাবলিউ বুশকেও তারা অপছন্দ করত। মেটালিকা ও স্লেয়ার ব্যান্ড নানাভাবে হার্ডকোর ব্যান্ড দ্বারা প্রভাবিত ছিল। ২টি ডিসচার্জ ও ৩টি মিস্ফিট ব্যান্ডের গান মেটালিকা কাভার করেছিল তাদের গ্যারেজ ইন্সুরেন্স অ্যালবামে।

## বহিঃসংযোগ
* silver-dragon-records.com
* punkoiuk.co.uk
* micksinclair.com

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
বিষয়শ্রেণী:নিউ ইয়র্ক শহরের সংস্কৃতি
বিষয়শ্রেণী:আন্ডারগ্রাউন্ড সংস্কৃতি
চিল্ড্রেন অব বডম

right|200px|thumb|২০০৬ সালে মিলানে চিল্ড্রেন অব বডম
**চিল্ড্রেন অব বডম** একটি মেলোডিক ডেথ মেটাল ব্যান্ড যা ১৯৯৩ সালে ফিনল্যান্ডে গঠিত হয়। ব্যান্ডটির গিটারিস্ট ও ভোকালিস্ট হচ্ছে অ্যালেক্সি লাইহো, রিদম গিটারে রোপ লাটভালা, জ্যানি ওয়ারম্যান কি-বোর্ডে, হেঙ্ককা সেপ্পালা বেজে এবং জাস্কা রাতিকাইনেন ড্রামসে। তারা ৬টি স্টুডিও অ্যালবাম, ২টি লাইভ অ্যালবাম, ২টি ইপি ও একটি ডিভিডি প্রকাশ করছে। তাদের থার্ড স্টুডিও অ্যালবাম ফলো দ্যা রিপার গোল্ড সার্টিফিকেট পায় ফিনল্যান্ডে এবং তারপর থেকে তাদের ৬টি স্টুডিও অ্যালবামই গোল্ড সার্টিফিকেট পায় ফিনল্যান্ডে। চিল্ড্রেন অব বডমের পরপর তিনটি অ্যালবাম ফিনল্যান্ডে ১ম অবস্থানে চলে আসে মিউজিক চার্টে ও আমেরিকায় বিলবোর্ডে ২০০ তেও তিনটি অ্যালবাম জায়গা নেয়। তাদের গানের ধরন নানাভাবে দেখা হয় সমালোচক ও ভক্তদের দ্বারা। মেলোডিক ডেথ মেটাল, ব্ল্যাক মেটাল, থ্রাশ মেটাল ও প্রোগ্রেসিভ মেটাল ব্যান্ড হিসেবে তাদের দেখা হয়ে থাকে। চিল্ড্রেন অব বডমের প্রাথমিক নাম ছিল ইনআর্থড। ১৯৯৭ সালে তাদের প্রথম অ্যালবাম প্রকাশ হয় সামথিং ওয়াইল্ড নামে একটা ছোট বেলজিয়ান রেকর্ড শিভার রেকর্ডস থেকে। স্পাইনফার্ম রেকর্ডসের সাথে চুক্তিবদ্ধ হোয়ার জন্য তাদের একটি নতুন নাম দরকার ছিল। তাই তারা নাম পরিবর্তন করে চিল্ড্রেন অব বডম রাখে। ১৯৯৭ সালে ডিমু বরগীর ব্যান্ডের একটি কনসার্ট তারা ওপেন করে। সেখানে নিউক্লিয়ার ব্ল্যাস্ট রেকর্ডস-এর একজন প্রতিনিধি ছিলেন যিনি তাদের একটি ইউরোপিয়ান প্রকাশনার চুক্তির প্রস্তাব দেন। ডেডনাইট ওয়ারিওয়রস নামের একটি গানের মিউজিক ভিডিও তারা করেন সামথিং ওয়াইল্ড অ্যালবামের প্রচারণার জন্য মাইনাস ১৫ ডিগ্রি তাপমাত্রায় যার বাজেট ছিল মাত্র ১০০০ পাউন্ড। ২০০৮ সালের নভেম্বর ও ডিসেম্বর মাসে তার ইউরোপ ট্যুর করে স্লিপনট এবং মেসিন হেড ব্যান্ডের সাথে।২০০৯ সালের জানুয়ারি থেকে মার্চ মাস পর্যন্ত তারা ইউরোপ ট্যুর করে ক্যানিবাল করপস ব্যান্ডের সাথে। ২০০৯ সালের এপ্রিলে তারা ল্যাম্ব অব গড ও অ্যাজ আই লে ডায়িং ব্যান্ডের সাথে কনসার্ট করে। ২০০৭ সালে লাইহো দুর্ঘটনাবশত পা পিছলে বোলিং গলিতে পড়ে যান এবং তার বাম কাঁধ ভেংগে যায়। ৬ সপ্তাহ তিনি আর গিটার বাজাতে পারেন নাই। তাদের ২০০৭ সালের প্রথম কনসার্টিই ভেস্তে যায় এ কারণে। মার্চ ২০০৭ সালে ব্যান্ডের ওয়েবসাইট জানায় লাইহো আর কখনোই পুরোপুরি সুস্থ হবেন না। ২০০৮ সালের ১৫ই এপ্রিল চিল্ড্রেন অব বডমের ৬ষ্ঠ স্টুডিও অ্যালবাম ব্ল্যাড ড্রাঙ্ক প্রকাশিত হয়।

## ডিস্কোগ্রাফি
* সামথিং ওয়াইল্ড (১৯৯৭)
* হেট ব্রিডার (১৯৯৯)
* ফলো দ্যা রিপার (২০০০)
* হেট ক্রু ডেথরোল (২০০৩) 
* আর ইউ ডেড ইয়েট? (২০০৫)
* ব্ল্যাড ড্রাঙ্ক (২০০৮)
* রিলেন্টলেস রেকলেস ফরেভার (২০১০-২০১১)

## বর্তমান সদস্য
* অ্যালেক্সি লাইহো (গায়ক, লিড গিটার)
* রোপ লাটভালা (রিদম গিটার)
* জ্যানি ওয়ারম্যান (কীবোর্ডস)
* হেঙ্ককা সেপ্পালা (বেইজ গিটার)
* জাস্কা রাতিকাইনেন (ড্রামস)
## তথ্যসূত্র

## বহিঃসংযোগ
* metalfromfinland.com
* mtv.com 
* femalefirst.co.uk

বিষয়শ্রেণী:হেভি মেটাল সঙ্গীত দল
বিষয়শ্রেণী:ব্ল্যাক মেটাল ব্যান্ড
বিষয়শ্রেণী:ফিনল্যান্ডের ব্যান্ড
বিষয়শ্রেণী:১৯৯৩-এ প্রতিষ্ঠিত সঙ্গীত দল
গ্রিন্ডকোর

right|200px|thumb| ব্ল্যাস্ট বীট-এর উদাহরণ

**গ্রিন্ডকোর** এক প্রকার এক্সট্রিম জাতের সঙ্গীত যা ১৯৮০-এর দশকের শুরু থেকে মধ্য পর্যন্ত চালু হয়। এটা অনুপ্রাণিত হয়েছে ডেথ মেটাল, ইন্ডাস্ট্রিয়াল মেটাল, নয়েজ এবং নানা জাতের হার্ডকোর পাঙ্ক সঙ্গীত থেকে। গ্রিন্ডকোরকে বৈশিষ্ট্যমন্ডিত করা যায় উচ্চমাত্রার ডিস্টোর্টেড ও ডাউন-টিউন্ড গিটার, উচ্চ গতির টেম্পো, ব্ল্যাস্ট বীট এবং ভোকালের গর্জন ও উচ্চমাত্রার চিৎকারের মাধ্যমে। নাপালম ডেথ ব্যান্ডটি প্রাথমিক কাজটা করেছে এই ধারার জন্য।এটা এখন ইউরোপ ও দক্ষিণ আমেরিকায় খুব প্রচলিত ও জনপ্রিয় সঙ্গীত ধারা যা ব্রুটাল ট্রুথ ও নাসুম নামের জনপ্রিয় ব্যান্ডের মাধ্যমে বিকশিত হয়েছে। এই সঙ্গীত ধারার বিষয়বস্তু সামাজিক ও রাজনৈতিক সমস্যা থেকে কালো রসিকতা পর্যন্ত বিস্তৃত। গ্রিন্ডকোর গানের বিশেষত্ব হচ্ছে ছোট আকারের গান। অনেক ব্যান্ড মাত্র কয়েক সেকেন্ড দৈর্ঘ্যের গান করেছে। ১৯৮৭ সালে প্রকাশিত নাপালম ডেথ ব্যান্ডের একটা গান ইউ সাফার ছিল মাত্র ১ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট গানের স্বীকৃতি পেয়েছে। গ্রিন্ডকোরের নানা ধরনের ছোট ছোট উপধারা আছে। যেমন গোরগ্রিন্ড যা হরর থিমকে কেন্দ্র করে গঠিত এবং পর্ণোগ্রিন্ড যা পর্নোগ্রাফিক থিমকে কেন্দ্র করে গঠিত। আরো আছে নয়েজ গ্রিন্ড ও ইলেক্ট্রোগ্রিন্ড, যা ইলেক্ট্রনিক উপাদানের সাহায্যে গঠিত। এটা হার্ডকোর পাঙ্ক ও হেভি মেটাল ধাচের সঙ্গীতের বাদ্যযন্ত্রই ব্যবহার করে যেমন- ইলেকট্রিক গিটার, বেজ গিটার ও ড্রামস। গানের গঠন ও সুরের দিক থেকে গ্রিন্ডকোর আলাদা। এখানে মাঝে মাঝে কোন গানের কথাই থাকে না। ২০০১ সালে ব্রুটাল ট্রুথ ব্যান্ডের একটা গানের মিউজিক ভিডিও কলেটারাল ডামেজ ছিল মাত্র ৪ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট মিউজিক ভিডিও-এর স্বীকৃতি পেয়েছে। তবে ২০০৭ সালে নাপালম ডেথ ব্যান্ডের একটা ভিডিও ইউ সাফার ছিল মাত্র ১.৩ সেকেন্ডের যা আগের রেকর্ড ভেংগে দেয়। নাপালম ডেথ ব্যান্ডের গানের কথার বিষয়বস্তু থাকে নৈরাজ্যবাদী, বর্ণবাদ বিরোধিতা, নারীবাদ, সামরিক বিরোধী ও পুজিবাদ বিরোধিতা ইত্যাদি বিষয় নিয়ে। গ্রিন্ডকোর ব্যান্ড কারকাসের গানের কথায় নিরামিষভোজ, প্রানীদের প্রতি অত্যাচার ও মানুষের আচরণের প্রতি বিরক্তি থাকে।
right|200px|thumb| ২০০৮ সালে গ্রিন্ডকোর রটেন সাউন্ড ব্যান্ডের মঞ্চ পরিবেশনা

## বহিঃসংযোগ
* ocweekly.com
* popmatters.com 
* billboard.com 

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
গ্রুঞ্জ

right|200px|thumb| ১৯৯২ সালে নিরভানা এমটিভি মিউজিক এ্যাডওয়ার্ড অনুষ্ঠানে

**গ্রুঞ্জ** এক প্রকারের সঙ্গীত ধারা যা অল্টারনেটিভ রক এর উপধারা হিসেবে দেখা হয়। ১৯৮০-এর দশকের মাঝামাঝিতে ওয়াশিংটন-এ, বিশেষ করে সিয়াটলে এ ধারা বিকাশ লাভ করে। হার্ডকোর পাঙ্ক, হেভি মেটাল ও ইন্ডি রক ধারার গানে থেকে এ ধারার গান অনুপ্রেরণা লাভ করেছে। গ্রুঞ্জ ধারার গান বাণিজ্যিকভাবে সফল হয়ে ওঠে হয় ১৯৯০-এর দশকের ১ম ভাগে বিশেষকরে যখন নিরভানা ব্যান্ডের নেভারমাইন্ড ও পার্ল জ্যাম ব্যান্ডের টেন প্রকাশিত হয়। এসব ব্যান্ডের সাফল্য অল্টারনেটিভ রক গানের জনপ্রিয়তাকে বাড়িয়ে তোলে ও গ্রুঞ্জকে হার্ডরকের মাঝে জনপ্রিয় করে তোলে।অনেক গ্রুঞ্জ ব্যান্ড জনপ্রিয়তার কারণে অস্বস্তিতে ভোগে ও ব্যান্ডগুলো ভেংগে যেতে থাকে ১৯৯০-এর দশকের শেষের দিকে।

## উপস্থাপনা
গ্রুঞ্জ কনসার্টগুলো বাহুল্যবিবর্জিত থাকতে চায়। কোন ধরনের অতিরিক্ত আলোকসজ্জা, জটিল ও উচ্চ বাজেটের পরিবেশনা তারা এড়াতে চায়। জ্যাক এন্ডিনো ১৯৯৬ সালে হাইপ নামক তথ্যচিত্রে বলেন সিয়াটলের ব্যান্ডগুলো অসংলগ্ন থাকে সরাসরি মঞ্চ পরিবেশনার ক্ষেত্রে, তাদের প্রাথমিক লক্ষ্য বিনোদনদাতা হওয়ার চেয়ে ‘’রক আউট’’ করা। গ্রুঞ্জ ব্যান্ডগুলো মিতব্যয়ী তাদের কাপড় চোপড়ের ক্ষেত্রে।সাবপপ-এর জোনাথন পনিম্যান বলেনঃ ”কাপড়গুলো সস্তা, টেকসই ও এগুলো একধরনের সময়হীন ধরনের। এটা এক ধরনের অতি উজ্জ্বল ১৯৮০-এর দশকের ফ্যাশনের বিপরীতে চলা। মিউজিক সাংবাদিক চার্লস আর ক্রস বলেনঃ ”কার্ট কোবাইন শ্যাম্পু করার ব্যাপারে অলস ছিলেন। “পাঙ্ক ওঅল্টারনেটিভ রকের প্রভাব ছাড়াও ১৯৭০-এর দশকের প্রথমদিকের হেভি মেটাল ব্যান্ডগুলোর দ্বারা গ্রুঞ্জ ব্যান্ডগুলো প্রভাবিত হয়েছে।

## বাণিজ্যিক সাফল্য
ব্ল্যাক সাবাথ ও লেড জেপলিন ব্যান্ডের প্রভাব ছিল লক্ষণীয়। গ্রুঞ্জ ব্যান্ডগুলোর আন্ডারগ্রাউন্ড জনপ্রিয়তার অনেক বাইরের ব্যান্ড এসে সিয়াটলে ভীড় করছিল মূল সাউন্ডটা পেতে। মাডহানি ব্যান্ডের স্টীভ টার্নার বলেন যে এটা ছিল খুবই খারাপ একটা ব্যাপার। এর প্রতিক্রিয়ায় নিরভানা ও টাড ব্যান্ডসহ আরও অনেক ব্যান্ড তাদের সাউন্ড নানাভাবে পরিবর্তন করতে থাকে। ১৯৯১ সালের ক্রিসমাসে নিরভানার ৪০০০০০ কপি অ্যালবাম বিক্রি হয় এবং তখন এমটিভিতে টানা তাদের গানের ভিডিও ‘’স্মেলস লাইক টিন স্পিরিট’’ প্রচারিত হচ্ছিল। ১৯৯২ সালের জানুয়ারি মাসে নেভারমাইন্ড পপ সুপারস্টার মাইকেল জ্যাকসনের ডেঞ্জেরাস অ্যালবামকে ১ম অবস্থান থেকে সরিয়ে দেয়। নেভারমাইন্ড অ্যালবামের বাণিজ্যিক সাফল্য সবাইকে চমকে দেয়। এরপর সাউন্ড গার্ডেন ও পার্ল জ্যাম ব্যান্ডও বাণিজ্যিক সাফল্য পায় এবং ১৯৯২ সালে বিলবোর্ডের ১ম ১০০টি অ্যালবামের তালিকায় তাদের গান জায়গা করে নেয়। বড় বড় রেকর্ড কোম্পানিগুলো তখন সিয়াটলের ব্যান্ডগলোর সাথে চুক্তিবদ্ধ হতে থাকে। নিরভানা ও পার্ল জ্যামের পরিবর্তি অ্যালবামও বিলবোর্ডে জায়গা করে নেয়। কিন্তু এ ধরনের জনপ্রিয়তা এই ব্যান্ডগুলোকে আস্বস্তিতে ফেলে দেয় যা তারা চায়নি এতটা। ফ্যাশন হাউজগুলো নানা ধরনের গ্রুঞ্জ ফ্যাশিন চালু করে ও বিশেষ মূল্যছাড়ে কাপড় বিক্রি করতে থাকে। সবাই গ্রুঞ্জ-এর ব্যাপারে আগ্রহী হয়ে ওঠে। পরবর্তীকালে নানা কারণে গ্রুঞ্জ-এর জনপ্রিয়তা কমতে থাকে।

## বহিঃসংযোগ
* allmusic.com
* archive.org
* ew.com 

বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীত
বিষয়শ্রেণী:আন্ডারগ্রাউন্ড সংস্কৃতি
বিষয়শ্রেণী:১৯৯০-এর দশকের ফ্যাড ও প্রবণতা